saan ka paroroon? aywan, dioni, at ang lalaking puno at dahil ng ganitong napagsapit ko ay akin nang sinulatan ngayon. sinulatan mo si tirso? at sa anong bagay? bagay sa nararapat niyang gawin upang ako ay mahango sa ganitong kapulaan. napamata na lamang si dioni, pagkarinig sa ganitong pahayag ng mestisa. ang mga unang kutob ng loob niya hinggil sa gayo'ganitong maaaring maging katuturan ng kilusa'palagayang malimit niyang mapuna sa hipag niya'kay tirso, ngayo'hindi kutob lamang kundi isang katotohanan nang pinatitibaya'siyang inaamin ng kanyang kausap. dahil sa gayong ginawang pagliham sa makatang hinihinala na nga niyang namamalakay sa bahay na iyon, ay maliwanag na nadama niya ang kaselanan ng mga sandaling tinatawid ng kanyang hipag, palibhasa siya man, si dioni, nang magdaan na sa mapanganib na katayuang paris niyon, ay gayon ding pagsulat kaagad ang ginawa, pagsulat na siya tuloy ikinabunsod na maaga ng kanyang pagaasawa sa kapatid ni elsa. iiwan mo na nga ba ako, kapatid ko?